《九日和子乾登高韵》
明代·黎民表

锦树团圆风满林，凭高多难易沾襟。石门返照千家尽，磴道盘云九曲深。

坐阅岁时伤短鬓，望连烽戍折遐心。苍厓羡尔题诗处，山月随人下鹤岑。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。